OpenLLM-France/wikimedia huggingface dataset:
# Donald Judd

Donald Clarence Judd (Excelsior Springs, Missouri, 1928ko ekainaren 3a - New York, 1994ko otsailaren 12a) estatubatuar artista izan zen. Minimalismoaren kidetzat jotzen da, baina berak ez zuen sailkapen hori onartu. 1959 eta 1965 artean arte kritika idatzi zuen Estatu Batuetako arte aldizkari nagusietan. Hasieran margolari espresionista izan zen eta eskultura abstraktuetara eta altzarien diseinura eta arkitekturara aldatu zen. Eraikitako objektuaren autonomia eta argitasuna bilatu zituen, eta objektu horrek sortzen duen espazioaz.

## Iruditegia

* Untitled (1991), Israel Museum, Jerusalem

## Kanpo estekak

* Datuak: Q250293
* Multimedia: Donald Judd / Q250293
# Donald Kalpokas

Donald Masike'Vanua Kalpokas (Lelepa uhartea, Hebrida Berriak, 1943ko abuztuaren 23a - ibidem, Vanuatu, 2019ko martxoaren 20a) vanuatuar politikari eta diplomazialaria izan zen.
Vanu'uaku Pati alderdia sortu zuen Walter Linirekin batera. Alderdiak Vanuaturen independentzia eta sozialismoa babesten zuen. 1983an kanpo harremanetako ministroa izan zen eta berriro 1987 eta 1991 bitartean. 1991ko irailaren 6tik abenduaren 16ra lehen ministroa izan zen eta berriro 1998ko martxoaren 30etik 1999ko azaroaren 25era. Parlamentuko hizlaria eta Nazio Batuetakoan enbaxadorea izan zen ere.
* Datuak: Q1096208
* Multimedia: Donald Kalpokas / Q1096208
# Donald I.a Eskoziakoa

Donald I.a Eskoziakoa edo Domnall MacAlpin (Eskoziako gaeleraz: Dòmhnall mac Ailpein), (c. 812, Eskozia – 862ko apirilaren 13a, Cinnbelachoir ?, Eskozia), Piktoen erregea eta Eskoziako Erresumako bigarren erregea izan zen.

## Biografia

Donald I.ak anaia Kenneth I.aren tronua hartu zuen 858an hau hil zenean eta lau urtez izan zen errege. Melroseko kronikek diotenez 862ko apirilaren 13an eraila izan zen Sconen, baina beste kronikek ez diote horrelakorik. Ionan hilobiraturik dago.
Kennethen semea zen Konstantino I.ak hartu zuen bere lekua.
* Datuak: Q312589
* Multimedia: Donald I of Scotland / Q312589
# Donald II.a Eskoziakoa

Donald II.a Eskoziakoa edo Domnall mac Causantín (Eskoziako gaeleraz: Dòmhnall mac Chòiseim), (?, Eskozia – 900, Forres edo Dunnottar, Eskozia), Piktoen erregea eta Eskoziako Erresumako seigarren erregea izan zen. Dásachtach ("eroa" edo "bortitza") ezizena eman zitzaion.

## Biografia

Konstantino I.aren semea zen eta 899an errege bihurtu zen Giric kargutik kendu edo hil zenean. Ezin izan zuen ekidin bikingoek Orkadak okupatzea, Irlanda eta Ingalaterra konkistatzeko abiapuntutzat erabili nahi zuten norvegiarrek, hala ere piktoen erresuma babestu zuen. Bikingoen aurka borrokan hil zen Dunnottarren, edo beste batzuen ustetan Forresen.
Lehenengo aldiz "Albako errege" titulua agertu zen, izan ere Eskozia izena ez baita XII. mendera arte erabiliko.
* Datuak: Q378081
* Multimedia: Donald II of Scotland / Q378081
# Donald Knuth

Donald Ervin Knuth (Milwaukee, Wisconsin, 1938ko urtarrilaren 10a) konputazio zientzietako aditurik miretsienetariko bat da. Konputazio zientzien arloko erreferentzia errespetatuenetarikoa den The Art of Computer Programming («programatzearen artea») lanaren egile izateagatik da batez ere ezaguna. Praktikoki algoritmoen analisi eremua sortu zuen eta beste hainbat adar teorikoetan ekarpenak egin ditu. T$_E$X sistema tipografikoaren eta Metafont diseinu sistemaren egilea da, eta «programazio literario»tzat ezagutzen den programaketa estiloan aitzindari.

## Bizitza

Lehenbizi matematikak ikasi zituen Case Institute of Technology ikastetxean, eta han BS (Bachelor of Sciences) eta MS (Master of Sciences) diplomak lortu zituen aldi berean. 1963an Matematikako doktoregoa lortu zuen Kaliforniako Institute of Technology Unibertsitatean. Han hainbat ikerketa egin zituen Stanfordeko Unibertsitateko informatikako irakasle izan aurretik.
1962. urtean hasi zuen The Art of Computer Programming lana, eta zazpi aletan banatzeko asmoa erakutsi zuen. Lehenengo hirurak besterik ez zituen idatzi, eta milioi bat aletik gora saldu zituen. Beste lan batzuez gainera, hamar urte baino gehiago eman zituen edizio sistema baten inguruan eta testu orrialde batera eramateko proiektuan, T$_E$X sistema tipografikoan hain zuzen.
Hainbat zientzia akademiatako kide da, Pariskokoa besteak beste. Paris, Oxford eta San Petersburgoko unibertsitateetako honoris causa doktore da, bai eta Estatu Batuetako hainbat unibertsitatetakoa ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q17457
* Multimedia: Donald Ervin Knuth / Q17457
# Donald III.a Eskoziakoa

Donald III.a Eskoziakoa, (Eskoziako gaeleraz: Dòmhnall mac Dhonnchaidh), ezizenez Domnall Bán, hots, "Donald zuria" (1033, Eskozia – 1099, Rescobie, Angus, Eskozia) Eskoziako Erresumako errege bat izan zen, garai hartan Alba erresuma izenaz ezagutzen zena.

## Biografia

Macbethek 1040an Donalden aita zen Duncan I.a hilaz lortu zuen errege bihurtzea eta babes bila haren seme biak, Malcolm eta Donald atzerrira eramanak izan ziren, ziurrenik Ingalaterrara. Malcolmek itzuli eta 1057an Macbeth eta 1058an Lulach anaiordea erail zituen Eskoziako errege bihurtuz.
Malcolm III.ak bere seme Eduardo aukeratu zuen oinordeko baina 1093an biak hil ziren eta hiru egun beranduago Margarita erregina ere bai. Seme nagusia zen Duncanek hartu behar zuen erregetza baina Donaldek Edinburgh setiatu zuen Malcolmen semeak bertan zirela, eta hauek eta gortean zeuden ingelesak kanporatu zituen, bera Eskoziako errege bihurtuz.
1094ko maiatzean Duncanek armada anglo-normandiar batekin Eskozia inbaditu zuen eta errege bihurtu zen Duncan II.a izenarekin. Eskoziarren matxinada batek ordea bere aliatuak garaitu eta Duncan kanporatu eta azaroaren 12an erail zuten, berriz ere Donald III.a errege bihurtuz.
1097an sifilisez hil zen ondorengorik izan gabe.
* Datuak: Q356602
* Multimedia: Donald III of Scotland / Q356602
# Donald J. Cram

Donald James Cram (Chester, Vermont, 1919ko apirilaren 22a - Palm Desert, Kalifornia, 2001eko ekainaren 17a) estatubatuar kimikaria izan zen. 1987ko Kimikako Nobel Saria irabazi zuen Charles J. Pedersen eta Jean-Marie Lehnekin batera "interakzio oso selektiboak ematen dituzten molekulen sintesia eta garapenagatik". "Ostalaria-patroia kimika"-ko sortzaileak ziren.
# Donald Maclean

Donald Duart Maclean (Londres, 1913ko urtarrilaren 25a - Mosku, 1983ko martxoaren 3a) britainiar diplomazialari eta espioia izan zen. Cambridgeko bostak taldeko kide izan zen.
Ezkertiarren aldekoa zen, eta NKVDk errekrutatu zuen gaztetan. Hizkuntza modernoak ikasi zituen Cambridgeko Unibertsitatean eta han alderdi komunistan afiliatu zen. Komunisten ideiak gorabehera, karrera diplomatikoan sartu zen. Pariseko, Washingtongo eta Kairoko enbaxada britainiarretan izan zen. Washingtonetik AEBko politika termonuklearraren berri eman zion Moskuri. Espioitzaz susmatuta, Moskuk desertatzeko agindu zion 1951n. Maclean Errusiara joan zen eta britainiar politikan eta Sobietar Batasuna-NATO harremanetan espezialista gisa lan egin zuen.
* Datuak: Q523120
* Multimedia: Donald Duart Maclean / Q523120
# Donald Henderson

Donald Ainslie Henderson (Lakewood, Ohio, 1928ko irailaren 7a - Baltimore, Maryland, 2016ko abuztuaren 19a) estatubatuar epidemiologoa izan zen. Osasunaren Mundu Erakundeak baztangaren aurka prestatutako programaren azken fasearen zuzendaria. Edward Jennerrek (1754-1823) aurkitu zuen baztangaren aurkako txertoa 1798an, eta harrezkero Europan eta Ipar Amerikan ia erabat desagertu zen eritasuna, baina, hala ere, herrialde batzuetan gaixo asko zeuden oraindik. Txerto unibertsala ezinezkoa zenez, Osasunaren Mundu Erakundeko funtzionarioek eritasuna hartzeko arriskua zuten pertsonen heziketa, zainketa eta txertaketa-estrategia sistematikoa bideratu zuten, eta eritasuna hartu zutenak bakartu egin zituzten. Azkenean, baztanga, inoiz izan den eritasun kutsakor hilgarri eta aurre egiten zailenetako bat, desagertzea lortu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1239660
* Multimedia: Donald Henderson / Q1239660
# Donald Jackson

Donald Jackson (Lindsay, 1932ko urriaren 25a) arkularia zen. Kanada ordezkatu zuen 1972ko Udako Olinpiar Jokoetan.

## Erreferentziak

* ↑ Don Jackson

## Kanpo estekak

* Datuak: Q1239976
# Drumlanrig gaztelua

Drumlanrig gaztelua (ingelesez: Drumlanrig Castle) Eskoziako Drumlanrig herrian dagoen gaztelu bat da, Dumfries eta Galloway eskualdean dagoena. Bere hareharriaren kolorearengatik "gaztelu arroxa" ezizena ere badu. Nith ibaiaren haranean dago. A mailako eraikina izendaturik dago.

## Etimologia

Drumlanrigen lehenengo aipamena 1384koa da eta Drumlangryg idatzita agertzen da. Hainbat hipotesia egin dira bere jatorriaz, baina "muino luzea" esan nahi duela dirudi.

## Historia

1679 eta 1689 artean eraiki zen XVII mendeko pizkundeko estiloan. Queensberryko lehenengo dukea zen William Douglasek agindu zuen eraikuntza familiaren gotorlekua egon zen tokian.

## Deskribapena

120 gela ditu, 17 dorre txiki eta lau dorre.

## Kanpo estekak

* (Ingelesez) Webgune ofiziala
* Datuak: Q2184812
* Multimedia: Drumlanrig Castle / Q2184812
# Drumlemble

Drumlemble, Eskoziako gaeleraz: Druim Leamhan, Eskoziako udalerri txiki bat da, Kintyre penintsulan eta Argyll eta Bute konderrian.

## Kanpo estekak

* Datuak: Q5309178
* Multimedia: Drumlemble / Q5309178
# Drumlish

Drumlish (irlanderaz: Droim Lios) Irlandako udalerri bat da, Longford konderrian dagoena. 2011ko erroldaren arabera 835 biztanle zituen.

## Kanpo estekak

* Datuak: Q4167667
# Drumlanrig

Drumlanrig, Eskoziako gaeleraz: Druim Lannraig, Eskoziako etxalde bat da, Dumfries eta Galloway eremu administratiboan.

## Leku interesgarriak

* Drumlanrig gaztelua

## Kanpo estekak

* Datuak: Q5309175
# Drumlithie

Drumlithie, Eskoziako herri bat da, Aberdeenshire eremu administratiboan.

## Kanpo estekak

* Datuak: Q5309183
* Multimedia: Drumlithie / Q5309183
# Drumlough, Rathfriland

Drumlough (irlanderaz: Druim Loch) Ipar Irlandako udalerri bat da, Down konderrian dagoena. Rathfriland udalerriaren hego-mendebaldean dago.

## Kanpo estekak

* Datuak: Q170126
# Drumlaghy

Drumlaghy (irlanderaz: Druim Lathaighe) Ipar Irlandako udalerri bat da, Fermanagh konderrian dagoena. 2001eko erroldaren arabera 135 biztanle zituen.

## Kanpo estekak

* Datuak: Q3929331
* Multimedia: Drumlaghy / Q3929331
# Drumlough, Hillsborough

Drumlough (irlanderaz: Druim Loch) Ipar Irlandako udalerri bat da, Down konderrian dagoena. Hillsborough udalerriaren hegoaldean eta Dromore udalerriaren ekialdean dago.
2001eko erroldaren arabera 96 biztanle zituen.

## Kanpo estekak

* Datuak: Q3142582
# Drumlin

Drumlin (gaelikozko muino biribildu, ingelesetik) magal lauak dituen mendixka bat da, sarri, mugitzen ari den glaziar izotzaren azpian eratua. Bere forma, mutur bat bestea baino zorrotzagoa duena, glaziar bat, bertatik edo ingurutik igaro zen moduaren ondorio da. Bakarrik ager daiteke, baina ohikoagoa da taldetan aurkitzea "arrautza saski" izeneko paisaia bat eratuz. Eraketa hauek, eratu zituen glaziarraren mugimenduarekin lerrokatuta daude, glaziar sedimentuen metaketagatik eratuak daude.
Muino baxuak dira, kupula formakoak, euren ardatz nagusiekin, modu paraleloan edo azpiparaleloan lerrokatuak, mugitzen ari den glaziar izotzaren azpian eratzen direnak. Koilara alderantzikatu forma dute, luzanga, izotzaren mugimenduaren norantzan, maldarik leunena, izotza zihoan norantzan begira. Ohi, taldetan daude, "drumlin zelaiak".

## Kanpo estekak

* Datuak: Q192701
* Multimedia: Drumlins / Q192701
# Drummer udalerria, Ford konderria (Illinois)

Drummer udalerria Ameriketako Estatu Batuetako Illinois estatuko udalerri bat da, Ford konderrian. Azken zentsuaren arabera 4.046 biztanle zituen, 53.66 milia karratu (139.0 km$^2$) eremuan.

## Ekonomia

2020ko zentsuaren arabera, Drummer udalerrian 1838 etxebizitza zeuden. Per capita diru-sarrerak 31.050 estatubatuar dolar ziren.

## Kanpo estekak

* Datuak: Q5309196
# Elkartasuna–Pertsonak Etekinak Baino Lehen

Elkartasuna–Pertsonak Etekinak Baino Lehen, irlanderaz: Dlúthphartíocht–Pobal Roimh Bhrabús eta ingelesez: Solidarity–People Before Profit, Irlandako ezker eta ezker muturreko alderdi politikoen koalizio bat da. 2015ean sortua izan zen.
Hiru alderdiek osatzen dute: Elkartasuna, Pertsonak Etekinak Baino Lehen eta RISE.

## Kanpo estekak

* Elkartasuna alderdiaren webgune ofiziala (Ingelesez)
* Pertsonak Etekinak Baino Lehen alderdiaren webgune ofiziala (Ingelesez)
* RISE alderdiaren webgune ofiziala (Ingelesez)
* Datuak: Q21218940
# Elkarte

    Artikulu hau pertsonen multzoari buruzkoa da; beste esanahietarako, ikus «Elkarte (argipena)».
Elkartea edo kluba helburu eta interes komunetarako elkartu egiten den pertsonen multzoa da. Mota askotako elkarteak daude, hala nola kirol elkarteak, auzo-elkarteak, kultura elkarteak, elkarte gastronomikoak eta aisialdi-taldeak.

## Kanpo estekak

* Datuak: Q988108
* Multimedia: Clubs / Q988108
# Elkarte (Berriobeiti)

    Artikulu hau Berriobeitiko kontzejuari buruzkoa da; beste esanahietarako, ikus «Elkarte (argipena)».
Elkarte Nafarroa Garaiko kontzejua da, Berriobeiti udalerrikoa. 16 biztanle zituen 2018an. Bertako jentilizioa "elkartear" da.

## Demografia eta biztanleria

Elkarteko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 21 | 20 | 20 | 20 | 20 | 22 | 24 | 24 |

## Erreferentziak

* ↑ Toponimia: Berriobeiti. euskaltzaindia.eus (Noiz kontsultatua: 2019-05-09).
* ↑ Elcartea: datos de la entidad. navarra.es (Noiz kontsultatua: 2019-05-09).
* ↑ Euskaltzaindia, Euskera 2010, 55, 1. zkia., 403.or.

## Kanpo estekak

* Datuak: Q8774261
* Multimedia: Elcarte (Berrioplano) / Q8774261
# Elkarte (argipena)

Elkarte hitzak adiera zenbait ditu:
* elkartea, helburu edo interes komun baten alde lagun eta lankide zenbaitek osaturiko taldea,
** auzo-elkartea,
** kirol elkartea,
* elkarte, erakunde politiko eta ekonomiko zenbaitek adosturiko itun edo hitzarmena.
* Elkarte, Berriobeitiko kontzejua;
# Elkarte Atletiko Gaeliko

Elkarte Atletiko Gaelikoa (ingelesez: Gaelic Athletic Association; irlanderaz: Cumann Lúthchleas Gael), irlandar kirol elkarte edo erakunde bat da. Elkarte honek hurling eta futbol gaelikoaren jarduera eta antolaketa bultzatzen ditu, bai eta beste irlandar jatorria duten kirolena, hau da, kirol gaelikoak, gizonezko eta emakumezkoen sailetan.
1884. urtean sortu zen eta gaur egun Irlanda osoko kirol erakunde zabal eta handiena da 800.000 kideekin. Jokalarien amateur baldintzarekiko arau zorrotzak ditu eta bere kategoria goreneko lehiaketa All-Ireland Final delako da, konderrien arteko norgehiagoka. Bai hurling-a, bai eta futbol gaelikoa, erakundearen kirol garrantzitsuenak, oso zaharrak dira. Futbol gaelikoa caid bezala ezaguna den antzinako futbol irlandarretik datorrela uste da, 1537an jada ezaguna zena, nahiz eta araudi modernoa 1887. urtekoa den.
GAA-ren sortzaile nagusia Michael Cusack izan zen, 1884ko Azaroaren 1an, Thurles herrian,Tipperaryko konderrian.

## Ikus, gainera

* Joko gaelikoak
* Hurling
* Futbol gaeliko

## Kanpo estekak

* GAA erakundearen Webgune Ofiziala) (Ingelesez)
* Irlandako GAA Nazionalaren emaitzak (Ingelesez)
* GAA World The Irish News egunkariaren GAA-ko kirolen webgunea] (Ingelesez)
* GAA-ko talde eta kirol elkarteen webguneak (Ingelesez)
* Hurling-ari buruzko Bloga - Albisteak, analisia, estatistikak eta iritziak (Ingelesez)
* Michael Cusack Visitor Centre Museoaren Webgune Ofiziala (Ingelesez)
ieaElkarte Atletiko Gaelikoaren Liga Nazionalak (2018ko denboraldia) :
# Elkartasun lokarri

Elkartasun lokarria, mundu osoan kausa edo arrazoi ezberdinei babes eman eta elkartasuna adierazteko ikur bezala erabiltzen diren lokarri (🎗) itxurako oihal xingola tolestatuak dira. Kolorearen arabera kausa bat edo beste babesten dute, maiz kolore berbera duten lokarriek garai eta herrialdeen arabera esanahi ezberdina izaten dute.

## Kanpo estekak

* Datuak: Q153524
* Multimedia: Awareness ribbons / Q153524
# Elkarte Euro-Mediterraneoa

Elkarte Euro-Mediterraneoa, baita ere Bartzelonako Prozesua izendatua, Bartzelonan 1995ean sortu zen proiektu geopolitiko bat izan zen. Europar Batasunaren laguntasuna izan zuen hasieratik.
Europar Batasuneko 28 herrialdeak eta Mediterraneoren hegoaldeko 10 herrialde biltzen ditu (Aljeria, Palestinar Aginte Nazionala, Egipto, Israel, Jordania, Libano, Maroko, Siria, Tunisia eta Turkia.). Helburuak kulturen arteko ulermena sustatzea; giza eskubideak errespetatzea; txirotasunaren aurka borrokatzea; lankidetza ekonomikoa (etorkizunean eskualdean merkataritza askeko ingurua sortzea aurreikusi da); migrazio-mugimenduak kontrolatzea, eta kultura-lankidetza dira. Xede horretarako, goi-bilera euro-mediterraneoak egiten dira, eta horietan kide diren herrialdeetako estatuburuak elkartzen dira.

## Kanpo estekak

* Datuak: Q1374521
# Dunree gotorlekua

Dunree gotorlekua, irlanderaz: An Dún Riabhach eta ingelesez: Fort Dunree, Irlandako Errepublikako Donegal konderrian dagoen gotorleku bat da, Inishowen penintsularen mendebaldean, itsasoaz gain
1812-1813 artean Napoleondar Gerretan zehar defentsa-gotorleku gisa eraikia izan zen.

## Kanpo estekak

* Webgune ofiziala (Ingelesez)
* Datuak: Q5471107
* Multimedia: Fort Dunree / Q5471107
# Duns

Duns, Eskoziako gaeleraz: Na Dùintean eta eskozieraz: Dunse, Eskoziako udalerri bat da, Scottish Borders eremu administratiboan.

## Kanpo estekak

* Datuak: Q425611
* Multimedia: Duns, Scottish Borders / Q425611
# Dunrossness

Dunrossness, antzinako eskandinavieraz Dynrastarnes, Eskoziako Shetland uhartediko parrokia bat da, Mainland uhartean.

## Kanpo estekak

* Datuak: Q5315660
* Multimedia: Dunrossness / Q5315660
# Dunoon

Dunoon, Eskoziako gaeleraz: Dùn Omhain, Eskoziako udalerri bat da, Argyll eta Bute konderrian.

## Kanpo estekak

* Datuak: Q1020251
* Multimedia: Dunoon / Q1020251
# Dunper

Dunperra ontziratutako materiala garraiatzeko ibilgailua da, askotan eraikuntza guneetan. Dunperrak konfigurazioaren arabera bereizten dira: dunperra 4 gurpileko ibilgailu irekia izan ohi da gidariaren aurrean karga edukiontzia duena, eta dunper-kamioi batek kargaren aurrean duen kabina duen bitartean. edukiontziak karga bota dezake; hortik dator "dunper" izena. Normalean gasolioa erabiltzen dute. Atoian eramateko zirgilo bat instalatzen da bigarren mailako erabilerarako, obrako traktore gisa. Gomazko belderrak dituzten dunperrak egoera berezietan erabiltzen dira eta pisuaren banaketa uniformeagoa ematen dute pneumatikoen aldean. Etengabeko trakzioari esker, operadoreak gainkarga astunagoak eraman ditzake gainazal irristakor, elurtu edo lohitsuetan, eta oso ezagunak dira zenbait herrialdetan.

## Ikus, gainera

* Iraulki-kamioi
* Meatze-kamioi

## Kanpo estekak

* Datuak: Q179342
* Multimedia: Dump trucks / Q179342
# Dunreith (Indiana)

Dunreith Indianako herri bat da. Henry konderrian kokatua dago. 2010ean 177 biztanle zituen, 0,33 kilometro koadrotan banatuta.

## Ikus, gainera

* Henry konderria

## Kanpo estekak

* Datuak: Q2104111
* Multimedia: Dunreith, Indiana / Q2104111
# Dunragit

Dunragit, Eskoziako gaeleraz: Dùn Reicheit, Eskoziako herri bat da, Dumfries eta Galloway eremu administratiboan.

## Kanpo estekak

* Datuak: Q3402372
* Multimedia: Dunragit / Q3402372
# Dunrobin gaztelua

Dunrobin gaztelua (ingelesez: Dunrobin Castle) Eskoziako Highland eskualdean kokatzen den gaztelua da, Golspie herrian. Sutherland leinuaren eta ondoren kondeen egoitza da.

## Historia

Sutherlandeko konderria 1235ean sortu zen. Gaztelua Erdi Aroan eraiki bide zen, ordutik mantentzen den bakarra 1401ean egindako burdinezko atea da. Hasiera hartan dorretxea izango zen eta hainbat eskutatik pasazen 1512an Adam Gordon Huntlyko kondeak eskuratu zuen arte. Sutherland familia sarritan saiatu zen gaztelua berreskuratzen baina inoiz indarrez hartzea lortu bazuten ere denbora oso laburrerako izan zen.
XVII mendean gaztelua zabaldu egin zen, hego-mendebaldean diseinaturiko patio baten inguruan eraikinak ezarriz. XVIII menderako Gordondarrek izena aldatu zioten familiari eta Sutherlandeko konde bihurtu ziren. Sutherland familiak ingelesen alde jokatu zuenez Jakobiten matxinadan gaztelua erasotua izan zen eta William Sutherland 17. kondeak atzeko ate batetik ihes egin zuen Aberdeenera. 1766an hil zenean alaba Elizabethek jaso zuen gaztelua eta hau George Leveson-Gower ezkonduta Sutherlandeko dukerria eratu zuten. 1785ean berriz handitu zuten gaztelua eta 1835 eta 1850 artean berrantolaketa berria egin zuen Sir Charles Barry arkitekto ingeles prestigiodunak. 1870an tren geltoki pribatua ere eraiki zen gazteluarentzako.
Lehen Mundu Gerra garaian, 1915ean, itsas armadaren ospitale bihurtu zen. Sute batek barnealdea kaltetu zuen eta gerraren ondoren berrizte lanak izan ziren. 1965 eta 1972 artean inguruko haurren eskola izan zen. 1973tik aurrera publikoari ateak ireki zizkion, Sutherland familiak gela pribatuak mantentzen ditu oraindik.

## Deskribapena

Gazteluak 189 gela ditu. Sarrerako dorrea da altuena, 41 metrotako garaiera dauka, dorre zirkularrek 35 metro eta erlojuaren dorreak 38m. Patioa da gazteluko egitura zaharrena eta barnean dagoen St. John's Well (putzua) Eskoziako sakonena da, 28 metrotako sakonera baitu.
Lorategiak frantziar estilora eraiki zituen Barryk 1850an, Versaillesko jauregian inspiratu baitzen. Parterre bakoitzak badu putzu zirkular bat eta iturria gainean. Lorategiek 558 hektareatako azalera hartzen dute. Zetreria erakustaldiak ere ohikoak izaten dira bertan.
XVIII mendeko eraikin batean museo txiki bat ere badago.

## Iruditegia

* Gazteluaren ikuspegia.
* Gazteluaren ikuspegia.
* Patioa.
* Sarrera.
* Lorategiak.
* Lorategiak.
* Lorategiak.
* Hontza.
* Hondartza.

## Kanpo estekak

* Webgune ofiziala
* Datuak: Q946702
* Multimedia: Dunrobin Castle / Q946702
# Dunsany gaztelua

Dunsany gaztelua (ingelesez Dunsany Castle, irlanderaz Caisleán Dhún Samhnaí) Meatheko konderriko Dunsany udalerrian kokatzen den gaztelu normandiarra da. Badirudi jarraian populatua izan den Irlandako gaztelurik zaharrena dela.

## Historia

Dunsany gaztelua Hugh de Lacy zaldun normandiarrak eraiki zuen 1180 eta 1181 artean, ziurrenik aurretik zegoen gotorleku baten gainean. Hugh de Lacy berak bigarren gaztelu bat eraiki zuen ondoan, Killeen gaztelua hain zuzen ere. Cusack familiak hartu zituen gaztelu biak eta XV mendean ezkontzak zirela eta Plunkett familia jabetu zen beraietaz. XVIII mendean Trim gaztelu garrantzitsua ere eskuratu zuten.
XVIII eta XIX mendeetan zabaldu egin zen eta tamaina hirukoiztu zuen. Gaur egun dakusagun gazteluan lau dorreen oinarriak eta gazteluaren beheko partea originalak dira.

## Inguruko lurrak

XX mendean inguruko lurretatik asko galdu bazituzten ere oraindik zelai zabalek inguratzen dute gaztelua. Hainbat osagai aipagarri daude bertan:
* XIX mendeko harresia: Irlandako Gosete Handian penitentzia gisa eraiki zen gehiena.
* San Nikolas eliza: "Abade-etxea" ezizena dauka eta 1440an eraiki zen, ziurrenik aurrez zegoen eliza baten gainean.
* Hesitutako baratzea: 12.000 m²-ko baratzea.
* Harrizko baserria.
* Ikuiluak.

## Kanpo estekak

* Dunsany.net
* Datuak: Q5315670
* Multimedia: Dunsany Castle / Q5315670
# Duno

Duno Italiako udalerri bat da. Vareseko probintzian kokatuta dago, Lombardia eskualdean. 153 biztanle ditu, 2,49 kilometro koadroko azaleran banatuta.

## Mugakideak

Dunok honako udalerri hauekin egiten du muga:
Casalzuigno Cuveglio Porto Valtravaglia Mesenzana Brissago-Valtravaglia Cassano Valcuvia

## Kanpo estekak

* Datuak: Q40772
* Multimedia: Duno / Q40772